

Primària

**Valors Socials i Cívics 5**

Programació

**Unitat 5**

**1.** Presentació de la unitat

**2.** Objectius didàctics

**3.** Continguts de la unitat, criteris d’avaluació i estàndards d’aprenentatge avaluables

**4.** Selecció d’evidències per al dossier (*porfolio*)

**5.** Competències: descriptors i acompliments

**6.** Tasques

**7.** Estratègies metodològiques

**8.** Recursos

**9.** Eines d’avaluació

**10.** Mesures per a la inclusió i atenció a la diversitat

**11.** Autoavaluació del professorat

# 1. PRESENTACIÓ DE LA UNITAT

## Títol

Comunica’t eficaçment.

## Descripció de la unitat

Aquesta unitat tractarà aspectes que són fonamentals per a desenvolupar habilitats de comunicació que permeten als alumnes establir relacions constructives amb les persones de l’entorn. Es pretén que l’alumne reflexione sobre la relació que hi ha entre el llenguatge verbal i corporal, i les estratègies que el poden ajudar a espavilar-se millor en diversos actes comunicatius. Així mateix, analitzarem certes normes i pautes de comunicació que afavorixen la transmissió i comprensió dels missatges en el transcurs de les converses. Des d’aquesta perspectiva, propiciarem que els xiquets imaginen i analitzen situacions comunicatives que estan presents en la seua vida quotidiana perquè expressen les seues idees a través del llenguatge verbal i no verbal, alhora que posen en pràctica certes habilitats de comunicació.

## Temporalització: quatre sessions

Gener:



• Sessió 13: Cossos expressius.

• Sessió 14: Gestos.

• Sessió 15: El torn de paraula.

• • Sessió 16: Entonar per a expressar.

# 2. OBJECTIUS DIDÀCTICS

• Comprendre la importància d’adquirir habilitats de comunicació.

• Entendre la relació que hi ha entre el llenguatge corporal i el verbal.

• Analitzar el control i la distància corporal per a comunicar-se de forma eficaç.

• Reconéixer elements de la comunicació no verbal que afavorixen el diàleg.

• Conéixer estratègies de comunicació no verbal.

• Prendre consciència de la influència de la comunicació no verbal activa en parlar.

• Aprendre a respectar el torn de paraula.

• Entendre què és l’entonació i els matisos expressius que aporta a la comunicació.

# 3. CONTINGUTS DE LA UNITAT, CRITERIS D’AVALUACIÓ I ESTÀNDARDS D’APRENENTATGE AVALUABLES

|  |  |  |
| --- | --- | --- |
| **Continguts** | **Criteris d’avaluació** | **Estàndards d’aprenentatge avaluables** |
|  |  |  |
| • Les habilitats de comunicació.  • L’actitud i la distància corporal adequades en la comunicació.  • Els elements de la comunicació no verbal que afavorixen el diàleg.  • La comunicació no verbal activa.  • El torn de paraula.  • L’entonació com a recurs de l’expressió. | 1. Conceptualitzar la relació entre el llenguatge verbal i no verbal, prenent consciència de la importància de l’expressió corporal i els gestos en el procés de comunicació. | 1.1. Distingix quina és una actitud corporal adequada i quina no en situacions diverses.  1.2. Expressa amb claredat i coherència opinions, sentiments i emocions. |
| 2. Aplicar les estratègies de comunicació no verbal de manera adequada al contingut verbal i realitzar una comunicació no verbal activa. | 2.1. Coneix els elements que bloquegen la comunicació i utilitza els elements que contribuïxen al diàleg. |
| 3. Desenvolupar habilitats de comunicació que li permeten participar en actes comunicatius diversos, mostrar control en l’entonació i respectar les intervencions dels altres. | 3.1. Transmet adequadament el sentit del que comunica en les converses.  3.2. Usa la comunicació verbal en relació amb la no verbal en exposicions orals i debats. |

# 4. SELECCIÓ D’EVIDÈNCIES PER AL DOSSIER (*PORTOLIO*)

Els estàndards d’aprenentatge mostren el grau d’assoliment dels criteris d’avaluació des de la mateixa descripció i concreció del criteri. Per tal de facilitar el seguiment del desenvolupament de cada estàndard, buscarem evidències dels alumnes que en mostren l’evolució en cada un.

En l’annex d’avaluació es proposa un dossier (*porfolio*) d’evidències per als estàndards d’aprenentatge. El quadre següent suggerix una selecció d’algunes d’aquestes possibles evidències. Els docents podran substituir-les per unes altres que consideren més rellevants per al desenvolupament del seu grup.

Llibre de l’alumne (LA) / Proposta didàctica (PD)

|  |  |
| --- | --- |
| **Estàndards d’aprenentatge avaluables** | **Selecció d’evidències per al dossier** |
|  |  |
| 1.1. Distingix què és una actitud corporal adequada de la que no en situacions diverses. | • Frase escrita en el quadern en què reflectix la diferència entre actituds bones i roïnes de l’apartat «Comunicació corporal» de la sessió 13. |
| 1.2. Expressa amb claredat i coherència opinions, sentiments i emocions. | • Refrany expressat amb emoticones en el quadern de l’apartat «Tertúlia» de la sessió 14. |
| 2.1. Coneix els elements que bloquegen la comunicació i usa els elements que contribuïxen al diàleg. | • Controlador del torn de paraula creat en l’apartat «Controlador de “torn” de paraula”» de la sessió 15. |
| 3.1. Transmet adequadament el sentit del que comunica en les converses. | • Situació inventada i escrita en el quadern en què es demana modificar l’expressivitat de la frase de l’apartat «Tertúlia» de la sessió 16. |
| 3.2. Usa la comunicació verbal en relació amb la no verbal en exposicions orals i debats. | • Fragment del discurs d’agraïment inventat i escrit al quadern de l’apartat «El to de veu» de la sessió 16. |

# 5. COMPETÈNCIES: DESCRIPTORS I ACOMPLIMENTS

|  |  |  |
| --- | --- | --- |
| **Competència** | **Descriptor** | **Acompliment** |
|  |  |  |
| *Competència matemàtica i competències bàsiques en ciència i tecnologia* | Aplicar les estratègies de resolució de problemes a qualsevol situació problemàtica. | Modifica el llenguatge corporal i verbal per a resoldre les tasques comunicatives que se li plantegen. |
| *Comunicació lingüística* | Captar el sentit de les expressions orals: ordres, explicacions, indicacions, relats, etc. | Participa en les discussions plantejades i aporta idees a partir del que ha escoltat. |
| Pla lector: comprendre el sentit dels textos escrits. | Llig textos i enunciats respectant les normes de puntuació establides. |
| *Competència digital* | Comprendre els missatges elaborats en codis diversos. | Explica amb paraules o gestos la informació visual o escrita que percep en els textos i imatges de la unitat. |
| *Consciència i expressions culturals* | Expressar sentiments i emocions des de codis artístics. | Participa en jocs i dinàmiques en què comunica missatges diversos a través del cos i la veu. |
| *Competències socials i cíviques* | Mostrar disponibilitat per a la participació activa en àmbits de participació establits. | S’oferix voluntari per a realitzar les activitats plantejades. |
| Educació en valors: desenvolupar la capacitat de diàleg amb els altres en situacions de convivència i treball, i per a la resolució de conflictes. | Escolta les aportacions dels companys respectant el torn de paraula. |
| *Sentit d’iniciativa i esperit emprenedor* | Encomanar entusiasme per la tasca i confiança en les possibilitats d’assolir objectius. | Mostra alegria i seguretat quan participa en activitats de grups que requerixen expressivitat i comunicació. |
| *Aprendre a aprendre* | Desenvolupar estratègies que afavorisquen la comprensió rigorosa del contingut. | Usa les seues habilitats expressives i les dels seus companys per a millorar el seu llenguatge verbal i no verbal en actes comunicatius establits. |
| Aprenentatge cooperatiu: aplicar estratègies per a la millora del pensament creatiu, crític, emocional, independent, etc. | Respecta els temps de treball individual i els torns de participació quan treballa de forma cooperativa en xicotets grups. |
| Intel·ligències múltiples: identificar potencialitats personals com a aprenent: estils d’aprenentatge, intel·ligències múltiples, funcions executives, etc. | Indica als seus companys el rol que pot representar en les activitats plantejades d’acord amb les seues fortaleses comunicatives. |

# 6. TASQUES

Llibre de l’alumne (LA) / Proposta didàctica (PD) / Llibre digital (LD)

**Tasca 1: Sessió 13:** Cossos expressius

• Realitzem l’activitat «Abans de la sessió» de la PD per a introduir la sessió.

• Observació de les imatges de l’apartat «Comunicació sense paraules», llegint el text que les acompanya.

• Representem corporalment les situacions plantejades en l’activitat de l’apartat «Tertúlia».

• Lectura comprensiva del text de l’apartat «Comunicació corporal» i realització de l’activitat que l’acompanya.

• Representem diferents actituds corporals en l’activitat de l’apartat «Puppet Coach».

• Realitzem l’activitat «Després de la sessió» de la PD per a tancar la sessió.

**Tasca 2: Sessió 14:** Gestos

• Realitzem l’activitat «Abans de la sessió» de la PD per a introduir la sessió.

• Observem les emoticones d’imatge de l’apartat «Els gestos que fem», responent mentalment les quatre qüestions que les acompanyen.

• Desxifrem refranys en la primera activitat de l’apartat «Tertúlia» i n’inventem més en la segona.

• Llegim el text de l’apartat «Els gestos que fem en parlar» i realitzem individualment les dues activitats que l’acompanyen.

• Ens comuniquem mitjançant gestos en l’apartat «Sense paraules».

• Realitzem l’activitat «Després de la sessió» de la PD per a tancar la sessió.

**Tasca 3: Sessió 15:** El torn de paraula

• Realitzem l’activitat «Abans de la sessió» de la PD per a introduir la sessió.

• Llegim individualment el text que apareix en l’apartat «Normes per a conversar» observant la imatge que l’acompanya.

• Analitzem algunes actituds i protocols de conversa que intervenen en la comunicació verbal en l’apartat «Tertúlia».

• Llegim el text de l’apartat «Respectar els torns de paraula» i realitzem individualment les dues activitats que l’acompanyen.

• Dissenyem un recurs per a avaluar la capacitat de controlar el torn de paraula en l’apartat «Controlador de “torn de paraula”».

• Realitzem l’activitat «Després de la sessió» de la PD per a tancar la sessió.

**Tasca 4: Sessió 16:** Entonar per a expressar

• Realitzem l’activitat «Abans de la sessió» de la PD per a introduir la sessió.

• Llegim individualment un xicotet text que apareix en l’apartat «Com ens sona la veu» observant la imatge que l’acompanya.

• Experimentem amb la nostra veu en les activitats 1 i 2 de l’apartat «Tertúlia».

• Llegim el text de l’apartat «El to de veu» i realitzem individualment l’activitat que l’acompanya.

• Imitem sons d’animals i persones en l’activitat de l’apartat «Imitadors».

• Realitzem l’activitat «Després de la sessió» de la PD per a tancar la sessió.

# 7. ESTRATÈGIES METODOLÒGIQUES

En el desenvolupament de les tasques es fan servir diverses estratègies metodològiques:

• Treball reflexiu individual en el desenvolupament de les activitats individuals.

• Treball d’expressió corporal per parelles i grups reduïts.

• Posada en comú en gran grup: després del treball individual o de grup.

• Plantejament de situacions expressives i activitats d’improvisació per a afavorir el desenvolupament de la creativitat i generar més implicació corporal i cognitiva de l’alumnat.

• Utilització d’estructures d’aprenentatge cooperatiu per a millorar la interdependència positiva i interacció cara a cara del grup.

• Iniciar les sessions a partir d’imatges que capten l’atenció de l’alumne per a facilitar l’aprenentatge dels continguts de la unitat.

• Seqüenciació, lògica, progressiva i pràctica dels continguts i activitats basades en el mètode d’aprenentatge per experiència.

• Exposició del professor.

# 8. RECURSOS

Per al tractament del bloc, a més del llibre de l’alumne, es faran servir:

• El llibre digital

• Recursos interactius proposats en l’apartat «En la xarxa»

• Vídeos, cançons, contes

• Revistes i/o diaris

• Pissarra tradicional o digital

• Folis o cartolines xicotetes i grans

• Llapis de colors i retoladors

• Paper llençol blanc

• Tisores i goma d’enganxar.

• Reproductor de CD i música variada

• Notes adhesives

**Recursos digitals**

• Llibre digital: els alumnes podran reforçar o ampliar els continguts estudiats utilitzant els recursos digitals disponibles.

• A continuació, es recullen alguns enllaços web: *http://anayadigital.es*

# 9. EINES D’AVALUACIÓ

• Registre d’avaluació (en l’annex d’avaluació).

• Altres recursos: rúbrica, diana, etc. (en l’annex d’avaluació).

# 10. MESURES PER A LA INCLUSIÓ I L’ATENCIÓ DE LA DIVERSITAT

• Quines dificultats i potencialitats preveig en el grup durant el desenvolupament de la unitat?

• Com en minimitzaré les dificultats?

• Quines necessitats individuals preveig en el desenvolupament de la unitat?

• Quins recursos i estratègies empraré per a atendre les necessitats individuals?

# 11. AUTOAVALUACIÓ DEL PROFESSORAT

• Quin percentatge d’alumnes han assolit els objectius d’aprenentatge de la unitat?

• Què és el que ha funcionat millor en aquesta unitat?

• Què canviaria en el desenvolupament de la unitat el curs que ve? Per què?